钦定古今图书集成/明伦汇编/氏族典/第059卷 > 徐景昌
## 钦定古今图书集成/明伦汇编/氏族典/第059卷 > 徐景昌

按《名山藏勋封记》：“定国公徐景昌，凤阳人。父增寿，中
山武宁王次子。以战功为右军左都督，数从燕王出
塞，征乃儿不花，于燕为密。靖难兵入金川，增寿为建
文所杀。洪武三十五年，追封武阳侯，予谥。永乐二年，
加赠定国公，封景昌钦承祖业，推诚奉义武臣，特进
荣禄大夫、右柱国，禄二千五百石，赐世券，与誓身免”
二死，子一死。二十二年，坐劾夺爵。洪熙元年还之，卒。
正统三年，显忠嗣。景泰六年，永宁嗣。疾失心。成化二
年，坐误毁制书，还爵闲住。卒。弘治十七年，孙光祚嗣。
嘉靖二年，论奉迎防守功，加兼太子太傅。五年，以修
《睿帝实录》，加太师兼太子太师，卒。嘉靖八年，延德嗣。
卒。隆庆元年，文璧嗣。